钦定古今图书集成/明伦汇编/氏族典/第387卷 > 李倓
## 钦定古今图书集成/明伦汇编/氏族典/第387卷 > 李倓

按《唐书承天皇帝倓传》：“倓始王建宁，英毅有才略，善
骑射。禄山乱，太子至灵武即帝位，议以倓为天下兵
马元帅。左右固请广平王，帝从之，更诏倓典亲军，以
李辅国为府司马。时张良娣有宠，与辅国交构，欲以
动皇嗣者。倓忠謇，数为帝言之，由是为良娣、辅国所
谮妄曰：‘倓恨不总兵，郁郁有异志’。帝惑偏语，赐倓死。”
及广平即位，追赠齐王。大历三年，有诏以倓当艰难
时首定大谋，排众议于中兴有功，乃进谥承天皇帝。